Source: http://www.starytekov.sk/stavebne-povolenie-verejna-vyhlaska-oznam/mid/315434/.html
Timestamp: 2019-08-19 21:12:05+00:00
Document Index: 1084052

Matched Legal Cases: ['§ 117', '§ 62', '§ 66', '§ 10', '§ 46', '§ 43', '§ 48', '§ 43', '§ 62', '§ 44', '§ 66', '§ 76', '§70', '§100', '§103', '§ 61', '§ 62', '§ 139', '§ 53', '§ 54', '§ 69']

požiadal dňa : 12.6.2019 o vydanie stavebného povolenia na líniovú časť stavby: „Nízkopodlažná zástavba rodinných domov a technická infraštruktúra – Vranie diely II. etapa“.
§ 117 ods. 1 zákona č. 50/1976 Zb. o územnom plánovaní a stavebnom poriadku, v znení neskorších predpisov (ďalej len stavebný zákon), preskúmal žiadosť o stavebné povolenie podľa § 62 stavebného zákona a v stavebnom konaní po preskúmaní žiadosti rozhodol t a k t o :
ktorej účelom je realizácia technickej infraštruktúry pre plánovanú individuálnu výstavbu rodinných domov /IBV/ v obci Starý Tekov, časť Vranie diely v počte 22 ks rodinných domov v 2. etape výstavby, v nasledovnom rozsahu členenia povoľovanej časti stavby na:
SO 02.02 – Chodníky – pozdĺž jednotlivých vetiev nových cestných komunikácii je navrhnutý jednostranný chodník o šírke 1,5 m s povrchom zo zámkovej betónovej dlažby,
SO 03 – Rozšírenie STL distribučného plynovodu - nový STL distribučný plynovod – z PE 100 RC, SDR 11 - D 50, celková dĺžka 279,00 m, s napojením na existujúci zdrojový STL plynovod z PE D50, PN 3 situovaný pred pozemkom parc.č. 2151/53 resp. 2151/54,
SO 06 – Dažďová kanalizácia – pozostáva z 12 kusov uličných vpustov s prípojkami a 6 vetiev kanalizačného potrubia, zaústeného do šiestich vsakovacích objektov, ktoré sú vytvorené zo šachiet z betónových skruží DN 1000, so štrkovou výplňou. Dĺžka prípojok PVC DN 150 je spolu 46,2 m, dĺžka kanalizačného potrubia vetvy D1 až D6 z materiálu PVC DN200 je 12,5 m.
SO 09 – Rozvod verejného osvetlenia – nový rozvod verejného osvetlenia /VO/ novovytvorenej ulice zemným káblom typu AYKY-J 4 x 16 mm2 s dĺžkou trasy 288 m, s navrhovanými pozinkovanými oceľovými stožiarmi VO výšky 5 m nad terénom S1 až S13, v počte 13 ks,
SO 11.01-22 – Prípojky kanalizácie – žumpy - osadenie betónovej prefabrikovanej vodotesnej žumpy /12 m3/, s kanalizačnou prípojkou od objektu po zaústenie do žumpy, pre každú novostavbu rodinného domu, v počte 22 ks prípojok,
SO 12.01-22 – Prípojky vodovodu – tvorí potrubie vodovodnej prípojky od napojenia na verejný vodovod, samostatne pre každý rodinný dom. Prípojky sú navrhnuté z potrubia HDPE 32x2,9 končia vodomernou šachtou na pozemku každého RD, pričom sa jedná o 22 ks prípojok,
SO 13.01-22 – STL pripojovacie plynovody - nové STL pripojovacie plynovody /plynové prípojky/, z PE 100 RC, SDR 11 - D 25, celková dĺžka 134,00 m, v počte 22 ks, s ukončením hlavným uzáverom plynu /HUP/ guľovým uzáverom DN 20, PN10 s oceľovou zátkou na hranici pozemku budúceho odberného miesta,
SO 14.01-22 – Prípojky elektrickej energie – nové elektrické prípojky pre 22 rodinných domov budú vyhotovené káblami NN typu NAYY-J 4 x 16 mm2, od istiacich skríň distribučného rozvodu číslo skrine č. 65-306, 65-307, 65-308, 65-309, 65-310 po elektromerové rozvádzače RE 1 až RE 22 umiestnené na hraniciach pozemkov s prístupom z ulice, z týchto rozvádzačov sa napoja jednotlivé domové rozvádzače RD1 až RD 22,
na pozemkoch parc.č.: 2151/29, 2151/72, 2151/74, 2151/76, 2151/78, 2151/80, 2151/82, 2151/84, 2151/86, 2151/88, 2151/90, 2151/92, 2151/94, 2151/96, 2151/98, 2151/100, 2151/102, 2151/104, 2151/106, 2151/108, 2151/110, 2151/112, 2151/114, 2151/8 /stav C-KN/,
sa podľa § 66 ods. 1, 2, 3 stavebného zákona, § 10 vyhlášky Ministerstva životného prostredia Slovenskej republiky č. 453/2000 Z.z., ktorou sa vykonávajú niektoré ustanovenia stavebného zákona a podľa § 46 a nasl. zákona č. 71/1967 Zb. o správnom konaní v znení neskorších zmien a doplnkov
Rozhodnutie o odňatí poľnohospodárskej pôdy natrvalo k pripravovanému zámeru na poľnohospodárskej pôde pre navrhovanú stavbu „Nízkopodlažná zástavba rodinných domov a technická infraštruktúra – Vranie diely II. etapa“ vydal Okresný úrad Levice – pozemkový a lesný odbor pod č. OU-LV-PLO-2019/009333-002 dňa 23.5.2019 a pod č. OU-LV-PLO-2019/009536-002 dňa 23.5.2019.
1. Vyššie uvedená povoľovaná časť stavby „Nízkopodlažná zástavba rodinných domov a technická infraštruktúra – Vranie diely II. etapa“, bude ako líniová stavba umiestnená v kat. území Starý Tekov, v obci Starý Tekov, na pozemkoch parc.č. 2151/29, 2151/72, 2151/74, 2151/76, 2151/78, 2151/80, 2151/82, 2151/84, 2151/86, 2151/88, 2151/90, 2151/92, 2151/94, 2151/96, 2151/98, 2151/100, 2151/102, 2151/104, 2151/106, 2151/108, 2151/110, 2151/112, 2151/114, 2151/8 /stav C-KN/ tak, ako je to zakreslené v projektovej dokumentácii overenej v stavebnom konaní. Umiestnenie stavby je určené v územnom rozhodnutí Č.j: 166/2019 zo dňa 8.4.2019 vydaného tunajším stavebným a upresnené v situačnom výkrese „Situáciu - Koordinačná“, č.výkresu „A-01“, v M=1:500, vypracovanom v 05/2019, zodpovedný projektant Ing. arch. Roderik Baltazár, v situačnom výkrese „Podrobná situácia – Chodník“, č.výkresu „03“, v M=1:500, vypracovanom v 05/2019, zodpovedný projektant Ing. Peter Vonš, v situačnom výkrese „Celková situácia - Plyn“, č.výkresu „P-01“, v M=1:500, vypracovanom v 03/2019, zodpovedný projektant Ing. Marián Gulik, v situačnom výkrese „Situácia – Vodohospodárska časť“, č.výkresu „D-1“, v M=1:500, vypracovanom v 05/2019, zodpovedný projektant Ing. Jaroslava Vašková, v situačnom výkrese „Situácia – Prípojky el. energie“, č.výkresu „E14-1“, vypracovanom v 05/2019, zodpovedný projektant Ing. Georgína Cigáňová a v situačnom výkrese „Situácia – Rozvod verejného osvetlenia“, č.výkresu „E09-1“, v M=1:500, vypracovanom v 05/2019, zodpovedný projektant Ing. Georgína Cigáňová, ktoré sú súčasťou projektovej dokumentácie overenej v stavebnom konaní.
2. Stavba bude uskutočnená podľa dokumentácie overenej v stavebnom konaní. Prípadné zmeny nesmú byť urobené bez predchádzajúceho povolenia stavebného úradu. Overená projektová dokumentácia v stavebnom konaní je súčasťou stavebného povolenia a je priložená k stavebnému povoleniu, ktoré obdržal žiadateľ.
Projektovú dokumentáciu stavby overenú v stavebnom konaní vyhotovil:
Átrium Arch., s.r.o., J. Jesenského 770/31, 934 01 Levice, hlavný projektant Ing. arch. Roderik Baltazár.
Časť plynoinštalácia: zodpovedný projektant – Ing. Marián Gulik.
Časť chodník: zodpovedný projektant – Ing. Peter Vonš.ň
Časť zdravotechnika: zodpovedný projektant – Ing. Jaroslava Vašková.
Časť elektro + VO: zodpovedný projektant – Ing. Georgína Cigáňová.
3. Pri uskutočňovaní stavby je nutné dodržiavať predpisy týkajúce sa bezpečnosti práce a technických zariadení a dbať na ochranu zdravia osôb na stavenisku. Bezpečnosť a plynulosť cestnej premávky nesmie byť žiadnym spôsobom obmedzovaná a ohrozovaná.
4. Pri stavbe a jej uskutočňovaní musia byť dodržané ustanovenia § 43i stavebného zákona, ustanovenia §§ 48 - 53 stavebného zákona o všeobecnotechnických požiadavkách na uskutočňovanie stavieb, príslušné ustanovenia vyhlášky č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, príslušné ustanovenia STN a stavebné výrobky použité pri výstavbe musia mať doklady o overení požadovaných vlastností v zmysle § 43f stavebného zákona.
5. Na uskutočnenie stavby možno použiť iba stavebný výrobok, ktorý je podľa osobitných predpisov vhodný na použitie v stavbe na zamýšľaný účel (ďalej len „vhodný stavebný výrobok“). Použité stavebné výrobky musia spĺňať požiadavky Zák. č. 69/2009 Z.z. o stavebných výrobkoch.
6. Stavba bude ukončená najneskoršie do : 24 mesiacov odo dňa nadobudnutia právoplatnosti tohto rozhodnutia.
7. Stavbu sa bude uskutočňovať: dodávateľsky.
Zhotoviteľ stavby: bude určený výberovým konaním.
7.1 Stavebník je povinný do 15 dní od ukončenia výberového konania oznámiť stavebnému úradu zhotoviteľa stavby ( § 62 ods. 1 písm. d) stavebného zákona).
7.2 Stavbu a jej zmenu môže podľa ust. § 44 ods.1 stavebného zákona uskutočňovať len právnická alebo fyzická osoba oprávnená na vykonávanie stavebných prác podľa osobitných predpisov a vedenie uskutočňovania stavby vykonáva stavbyvedúci.
8. Podmienky napojenia na inžinierske siete (elektro, plyn, voda, kanalizácia ap.), celkovú infraštruktúru a úprava staveniska:
Navrhovaný chodník bude vedený pozdĺž jednotlivých vetiev nových cestných komunikácii jednostranne v šírke 1,5 m, s povrchom úpravou zo zámkovej betónovej dlažby
Navrhovaný STL distribučný plynovod sa napojí na jestvujúci zdrojový verejný STL distribučný plynovod, situovaný pred pozemkom parc.č. 2151/53, resp. 2151/54.
Rozvod verejného osvetlenia sa napojí na jestvujúci rozvádzač verejného osvetlenia – RVO umiestnený pri jestvujúcej trafostanici č. TS 0065-015.
Elektrické prípojky pre novostavby domov budú vedené z novoosadených istiacich skríň distribučného rozvodu číslo skrine č. 65-306, 65-307, 65-308, 65-309, 65-310 po elektromerové rozvádzače RE 1 až RE22 umiestnené na hraniciach pozemkov s prístupom z ulice, z týchto rozvádzačov budú napojené jednotlivé domové rozvádzače RD1 až RD 22.
Po ukončení prác uviesť všetky použité plochy do pôvodného stavu.
9. Podmienky vyplývajúce z vyjadrení dotknutých orgánov a organizácií:
Stavebník je povinný dodržať:
podmienky určené v záväznom stanovisku Odboru cestnej dopravy a pozemných komunikácií Okresného úradu Levice č.: OÚ-LV-OCDPK-2019/012747-002 zo dňa 16.7.2019 /záväzné stanovisko k stavebnému konaniu/.
podmienky stanovené v určení použitia a umiestnenia dočasného a trvalého dopravného značenia Obce Starý Tekov č.: OUST/338/2019 zo dňa 10.6.2019.
podmienky určené v stanovisku Okresného riaditeľstva PZ ODI v Leviciach č.: ORPZ-LV-ODI1-37-089/2019 zo dňa 24.6.2019.
podmienky určené v stanovisku Západoslovenskej distribučnej a.s., Čulenova 6, Bratislava zo dňa 4.6.2019 /stanovisko k PD stavby pre stavebné konanie: Nízkopodlažná zástavba rodinných domov a technická infraštruktúra – Vranie diely 2. etapa/.
podmienky určené vo vyjadrení Západoslovenskej vodárenskej spoločnosti a.s., OZ Levice č.: 47918/2019 zo dňa 26.6.2019 a vo vyjadrení č.: 47883/2019 zo dňa 27.6.2019.
podmienky určené vo vyjadrení SPP – distribúcia a.s., Bratislava, Mlynské Nivy 44/b, Bratislava č.: TD/PS/0008/2019/Ch zo dňa 28.5.2019.
podmienky určené vo vyjadrení Slovak Telekom a.s., Bajkalská 28, Bratislava č.: 6611903263 zo dňa 6.2.2019, vrátane Všeobecných podmienok ochrany SEK, ktoré sú súčasťou tohto vyjadrenia.
10. N á m i e t k y účastníkov konania : neboli vznesené.
Jaroslava Búriová, Andreja Chudobu 754/3, 935 26 Starý Tekov
MUDr. Eva Nováková, Zd. Nejedlého 2878/61, 934 05 Levice
Átrium Arch., s.r.o., J. Jesenského 770/31, 934 01 Levice
11.Stavebník je povinný viesť o stavbe jednoduchý stavebný denník, ktorý spolupodpisuje osoba vykonávajúca odborný dozor, resp. pri dodávateľskom spôsobe výstavby stavebný denník vedie dodávateľská organizácia (46d stavebného zákona).
12. Pri vstupe na stavenisko bude umiestnená tabuľka "Stavba povolená" s údajmi: stavebník, názov stavby, číslo stavebného povolenia, stavebný dozor, začiatok a koniec výstavby, zhotoviteľ stavby (43i ods. 3 písm. b) stavebného zákona).
13. Stavebník zabezpečí vytýčenie stavby t.j. jej priestorovej polohy podľa rozhodnutia o umiestnení stavby fyzickou osobou alebo organizáciou na túto činnosť oprávnenou.
14. Pred začatím realizácie stavby, je stavebník povinný požiadať správcov inžinierskych sietí o ich vytýčenie a v ich ochranných pásmach pracovať za dozoru a podľa podmienok správcov inžinierskych sietí. Pri križovaní a súbehu s inžinierskymi sieťami je nutné dodržať ochranné pásma v zmysle príslušných STN, zákonov a smerníc.
15. V prípade vzniku odpadov je stavebník povinný s nimi nakladať v súlade s platnou legislatívou v odpadovom hospodárstve – zákonom č. 223/2001 Z.z. o odpadoch v platnom znení.
16. Stavebníkovi sa v zmysle § 66 ods.2 písm. h) stavebného zákona ukladá povinnosť oznámiť stavebnému úradu začatie stavby.
17. Po ukončení stavby je stavebník povinný požiadať o kolaudáciu stavby príslušný stavebný úrad (§ 76 stavebného zákona).
18. Stavebné povolenie je záväzné aj pre právnych nástupcov stavebníka a účastníkov konania (§70 stavebného zákona).
19. Stavebník, oprávnená osoba uskutočňujúca stavbu, ako aj vlastník stavby sú povinní umožniť orgánom štátneho stavebného dohľadu a nimi prizvaným znalcom vstupovať na stavenisko a do stavby, nazerať do jej dokumentácie a utvárať predpoklady pre výkon dohľadu. (§100 stavebného zákona).
20. Vlastník stavby je povinný dokumentáciu skutočného realizovania stavby uchovávať po celý čas jej užívania; pri zmene vlastníctva stavby ju odovzdá novému nadobúdateľovi (§103 stavebného zákona).
S T A V E B N É P O V O L E N I E stráca platnosť, ak do dvoch rokov odo dňa kedy nadobudlo právnu moc, nebola stavba z a č a t á .
Žiadateľ spoločnosť Vranie diely, s.r.o., so sídlom Českoslov. armády 29, 934 01 Levice v zastúpení JUDr. Luciou Santusovou, podal dňa 12.6.2019 žiadosť na vydanie stavebného povolenia pre líniovú časť stavby „Nízkopodlažná zástavba rodinných domov a technická infraštruktúra – Vranie diely II. Etapa“. Územné rozhodnutie o umiestnení stavby bolo vydané tunajším stavebným úradom dňa 8.4.2019 pod Č.j.: 166/2019.
Po preskúmaní podania stavebný úrad oznámil dňa 26.6.2019 začatie stavebného konania všetkým známym účastníkom konania a dotknutým orgánom, upustil od miestneho šetrenia a ústneho rokovania v zmysle § 61 ods. 2 stavebného zákona a určil lehotu 7 pracovných dní, v ktorej mohli účastníci konania a dotknuté orgány uplatniť svoje námietky a pripomienky. Zároveň však boli upozornení na to, že ak v stanovenej lehote neuplatnia svoje námietky a pripomienky, na ich neskoršie podanie stavebný úrad nebude prihliadať. Nakoľko predmetná stavba je líniovou stavbou s veľkým počtom účastníkov konania bolo oznámenie o začatí stavebného konania doručené jeho účastníkom verejnou vyhláškou. V stanovenej lehote účastníci konania námietky ani pripomienky k povoleniu stavby neuplatnili.
Stavebný úrad v stavebnom konaní preskúmal predloženú žiadosť o stavebné povolenie z hľadísk uvedených v § 62 stavebného zákona a zistil, že uskutočnením a ani budúcim užívaním stavby nie sú ohrozené záujmy spoločnosti ani neprimerane obmedzené, či ohrozené práva a oprávnené záujmy účastníkov konania.
Navrhované umiestnenie stavby je v súlade s cieľmi a zámermi územného plánovania obce Starý Tekov.
Stanoviská dotknutých orgánov a organizácií, ktoré obsahovali pripomienky k povoľovanej stavbe boli skoordinované a zahrnuté do podmienok tohoto rozhodnutia.
Ako podklad pre vydanie stavebného povolenia boli k žiadosti o povolenie stavby doložené vyjadrenia resp. stanoviská od nasledujúcich dotknutých orgánov a organizácií: Odboru starostlivosti o životné prostredie Okresného úradu Levice, Pozemkového a lesného odboru Okresného úradu v Leviciach, Odboru cestnej dopravy a pozemných komunikácií Okresného úradu Levice, OR Hasičského a záchranného zboru v Leviciach, Reg. úradu verejného zdravotníctva v Leviciach, Západoslovenskej distribučnej a.s. Bratislava, Slovak Telekom a.s. Bratislava, SPP distribúcia a.s. Bratislava, Západoslovenskej vodárenskej spoločnosti a.s. Nitra - OZ Levice, Okresného riaditeľstva PZ Okresný dopravný inšpektorát Levice, Odboru dopravy a pozemných komunikácií Úradu Nitrianskeho samosprávneho Kraja, Reg. správy a údržby ciest Nitra a.s., Obce Starý Tekov, Krajského pamiatkového úradu Nitra, upc broadband slovakia s.r.o., Rímskokatolíckej cirkvi – Farnosť Starý Tekov, BAUrealing, s.r.o. Bratislava.
Navrhovaná stavba je líniovou stavbou podľa § 139 odsek 3 písmeno a) stavebného zákona. Vzhľadom k rozsahu objektovej skladby stavby ide zároveň aj o stavbu rozsiahlu a stavbu s veľkým počtom účastníkov konania.
V priebehu stavebného konania nenašiel stavebný úrad také dôvody, ktoré by bránili povoleniu stavby, preto rozhodol tak, ako je to uvedené vo výrokovej časti tohto rozhodnutia.
Odvolanie podľa § 53 a § 54 ods. 1 a 2 zákona č. 71/1967 Zb. o správnom konaní možno podať na obci Starý Tekov, v lehote do 15 dní odo dňa oznámenia rozhodnutia.
Toto rozhodnutie sa podľa § 69 ods. 2 zák. č. 50/1976 Zb. (stavebný zákon) v znení neskorších predpisov doručuje verejnou vyhláškou a bude po dobu 15 dní vyvesené na úradnej tabuli v príslušných obciach (mestách). Súčasne sa rozhodnutie zverejní iným spôsobom, v mieste obvyklým (rozhlas, web stránka obce a pod.) Posledný deň tejto lehoty je dňom doručenia.
Rozhodnutie vyvesené dňa: ......................... Rozhodnutie zvesené dňa: .........................
Okresný úrad Levice, odbor cestnej dopravy a pozemných komunikácií, Ľ. Štúra 53, 934 03 Levice